Kúpna zmluva

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa § 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov 
(ďalej len „zákon o verejnom obstarávaní“) 
ďalej len („Zmluva“)

Zmluvné strany:

Kupujúci: 		Poľnohospodárske podielnické družstvo Liptovská Teplička
Sídlo:			059 40 Liptovská Teplička 566
zastúpený:	 	Ing. Stanislav Michalica, predseda predstavenstva
			Štefan Koreň, člen predstavenstva družstva
Tel./mail:		0905 883 307, druzstvo@ppdteplicka.sk
IČO: 			00695505
DIČ:			2020516509
IČ DPH:		SK2020516509
Bankové spojenie: 	UniCredit Bank Czech Republic and Slovakia, a.s.
IBAN: 		SK98 1111 0000 0066 0835 4015
Spoločnosť je registrovaná: Okresný súd Prešov, oddiel: Dr., Vložka číslo: 70/P
(ďalej len „kupujúci“) 

a
 
Predávajúci: 		
sídlo: 			 
zastúpený: 		 
Tel./mail: 		 
IČO: 			
DIČ:			
IČ DPH:		
Bankové spojenie: 	
IBAN: 		 
Spoločnosť je zaregistrovaná: 
(ďalej len „predávajúci“)

Preambula
1. Táto zmluva sa uzatvára ako výsledok obstarávania, ktoré sa uskutočnilo v súlade s Usmernením Pôdohospodárskej platobnej agentúry č. 2/2025 o obstarávaní tovarov, služieb a stavebných prác, pri implementácii projektových intervencii v rámci strategického plánu SPP 2023-2027.
2. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne a zaväzujú sa vzájomne bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Zmluvné strany sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
3. Zmluvné strany vyhlasujú, že sú spôsobilé na právne úkony v plnej miere a prejavujú vôľu uzavrieť Kúpnu zmluvu v nasledovnom znení.
4. Dodávateľ prehlasuje, že vzal na vedomie ciele a potreby objednávateľa, bol oboznámený s jeho požiadavkami.

Článok I.
Predmet zmluvy
5. Predmetom Zmluvy je záväzok predávajúceho dodať kupujúcemu technologické zariadenie a odplatne previesť vlastnícke právo k hnuteľným veciam, špecifikovaným v prílohe č. 1 Zmluvy „Vzduchotechnická jednotka na riadenie teploty a vlhkosti skladu zemiakov“, ktorá tvorí jej neoddeliteľnú súčasť (ďalej len „predmet kúpy“) a záväzok kupujúceho zaplatiť kúpnu cenu za predmet kúpy na základe uskutočneného verejného obstarávania.
6. Predávajúci je úspešným uchádzačom vo výbere dodávateľa pre zákazku s názvom ,, Vzduchotechnická jednotka na riadenie teploty a vlhkosti skladu zemiakov" ktorý Kupujúci uskutočnil v súlade s Usmernením Pôdohospodárskej platobnej agentúry č. 2/2025 o obstarávaní tovarov, služieb a stavebných prác, pri implementácii projektových intervencii v rámci strategického plánu SPP 2023-2027.
7. Kupujúci v rámci dodania predmetu kúpy požaduje vykonať zaškolenie obsluhujúceho personálu v mieste dodania, ako aj dodanie zariadenia s príslušenstvom.
8. Kupujúci bude predmet kúpy využívať na plnenie svojich úloh na účely, na ktoré bol zriadený.
9. Predmet plnenia špecifikovaný v tejto zmluve je totožný s predmetom zákazky a podmienky plnenia sú v súlade s výzvou na predkladanie ponúk a súťažnými podkladmi, ako aj s ponukou víťazného uchádzača, vrátane ceny uvedenej v ponuke.
10. Predávajúci sa spolu s tovarom zaväzuje odovzdať aj doklady a dokumenty, ktoré sú potrebné na prevzatie a na užívanie technologického zariadenia a dodací list.

Článok II.
Čas, miesto a spôsob plnenia
1. Predávajúci sa zaväzuje dodať, uviesť do prevádzky a odovzdať celý predmet kúpy kupujúcemu v lehote do 31.12.2026 do miesta plnenia a užívania tovaru podľa bodu 3 na základe Protokolu o odovzdaní a prevzatí predmetu plnenia, ako aj manuálnej dokumentácie pre zaškolenie pracovníkov kupujúceho. 
2. V súvislosti so zaškolením personálu obsluhy predmetu kúpy sa kupujúci zaväzuje poskytnúť predávajúcemu riadnu súčinnosť.
3. Miesto predmetu plnenia/dodania (podľa požiadaviek v prílohe č. 1 „Špecifikácia predmetu kúpy“ tejto Zmluvy): 

Poľnohospodárske podielnické družstvo Liptovská Teplička
059 40 Liptovská Teplička č. 566

4. Pri odovzdaní predmetu kúpy má kupujúci právo prezrieť si a vyskúšať predmet kúpy pred jeho prevzatím. 
5. Predmet kúpy sa považuje za prevzatý podpísaním dodacieho listu kupujúcim, v ktorom sa uvedie názov tovaru, termín zaškolenia zamestnancov, dátum prevzatia, meno a podpis osoby oprávnenej v zastúpení kupujúceho na vecné a obchodné rokovania alebo osoby písomne poverenej osobou oprávnenou na vecné a obchodné rokovania za kupujúceho. 
6. Kupujúci nadobúda vlastnícke právo k predmetu kúpy ihneď po prevzatí predmetu kúpy a podpísaní dodacieho listu, na základe čoho prechádza na neho aj nebezpečenstvo škody na predmete kúpy. 

Článok III.
Kúpna cena a platobné podmienky
1. Kúpna cena za predmet kúpy je stanovená na základe predloženej cenovej ponuky dodávateľa vo výške       € bez DPH ( slovom ......... bez DPH)
2. Cena podľa odseku 1 tohto článku obsahuje všetky náklady spojené s dodaním, odskúšaním, predvedením, zaškolením zamestnancov na správne používanie predmetu kúpy v mieste plnenia zmluvy. 
3. Kúpna cena podľa tejto zmluvy je konečná a jej zmena nie je prípustná. Predávajúci môže dohodnutú cenu meniť len so súhlasom kupujúceho, a to formou písomného dodatku k tejto zmluve. 
4. Kúpna cena musí zodpovedať predloženej ponuke a nesmie obsahovať ustanovenia, ktoré by ponuku nejakým spôsobom menili alebo podmieňovali.
5. Právo na zaplatenie kúpnej ceny vznikne predávajúcemu po prevzatí predmetu kúpy kupujúcim, na základe faktúry vystavenej predávajúcim.
6. Predávajúci je povinný faktúru doručiť do sídla kupujúceho v lehote 15 (pätnásť) dní po vzniku práva na zaplatenie. 
7. Faktúra je splatná 30 (tridsať) dní od doručenia do sídla kupujúceho. Neoddeliteľnou súčasťou faktúry je podpísaný dodací list s prílohami. 
8. Faktúra musí mať všetky náležitosti stanovené príslušnými predpismi. V prípade, že faktúra nebude obsahovať predpísané náležitosti, resp. budú v nej uvedené nesprávne, alebo neúplné údaje, je kupujúci oprávnený túto faktúru vrátiť pred jej splatnosťou predávajúcemu na prepracovanie. Predávajúci vyhotoví novú faktúru, ktorej plynie nová 30 (tridsať) dňová lehota splatnosti od jej doručenia kupujúcemu. 
9. Postúpenie pohľadávok podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu kupujúceho sa zakazuje. Postúpenie pohľadávky v rozpore s predchádzajúcou vetou, bude podľa § 39 Občianskeho zákonníka neplatné. 




Článok IV.
Vyhlásenia predávajúceho
1. Predávajúci vyhlasuje, že v čase dodania predmetu zmluvy bude výlučným vlastníkom predmetu kúpy, že na predmete kúpy nebudú viaznuť žiadne dlhy a záložné práva ani iné práva v prospech tretích osôb, a to ani čiastočné, ktoré by obmedzovali dispozičné právo predávajúceho s predmetom kúpy a tieto sú spôsobilé na riadne užívanie za účelom ich podstaty. 
2. Predmet kúpy nebude v čase dodania predmetom súdneho sporu, ktorý by mohol viesť k spochybneniu vlastníckeho práva predávajúceho k predmetu kúpy. 
3. Predávajúci sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne dodanie predmetu zmluvy. 
4. V prípade, ak sa zistí, že akékoľvek z vyhlásení uvedených vyššie v tomto článku Zmluvy alebo iné vyhlásenia predávajúceho uvedené v Zmluve nie sú pravdivé, je kupujúci oprávnený od Zmluvy odstúpiť. 

Článok V.
Zodpovednosť za vady, záruka za akosť a pozáručný servis
1. Predmet kúpy má vady, ak nezodpovedá množstvu a vyhotoveniu podľa Zmluvy a akosti podľa účelu, ktorému má slúžiť. 
2. Odovzdaný (dodaný) predmet kúpy je nový a nepoužitý a nie je zaťažený právom tretej osoby. 
3. Predávajúci sa zaväzuje poskytnúť na predmet kúpy záruku v trvaní vyznačenom v záručnom liste, ktorý sa vzťahuje na tovar, čo činí 12 mesiacov od dodania. Počas doby trvania záruky bude mať tovar vlastnosti stanovené výrobcom a bude spôsobilý na použitie podľa povahy a účelu, ktorému má slúžiť. 
4. V prípade, ak má tovar vady, je kupujúci povinný tieto vady bez zbytočného odkladu, najneskôr však v lehote 3 (troch) pracovných dní od ich zistenia v rámci záručnej doby písomne uplatniť u predávajúceho. Oznámenie musí obsahovať špecifikovanie vady, dátum a podpis. Kupujúci je povinný po riadnom odstránení vady podpísať zápisnicu o vykonaní opravy. 
5. Predávajúci sa zaväzuje začať s odstraňovaním prípadných závad v čase trvania záruky do 24 hodín od doručenia oznámenia vady Kupujúcim. Predávajúci sa zaväzuje odstrániť vadu v čo najkratšom technicky možnom čase, vždy však najneskôr do 3 dní od doručenia oznámenia vady Kupujúcim, pokiaľ sa nedohodol s Kupujúcim inak. 
6. Kupujúci oznámi predávajúcemu vadu po tom, ako ju zistil bez zbytočného odkladu podľa odseku 4 tohto článku Zmluvy, najneskôr však v lehote 5 (päť) pracovných dní od zistenia písomnou formou. Oznámenie musí obsahovať špecifikovanie vady, dátum a podpis osoby oprávnenej na vecné a obchodné rokovania za kupujúceho alebo osoby písomne poverenej osobou oprávnenou na vecné a obchodné rokovania za kupujúceho 
7. Záruka sa nevzťahuje na: 
a) mechanické poškodenie spôsobené neodbornou manipuláciou kupujúceho alebo tretej osoby, 
b) poškodenie spôsobené nevhodnými prevádzkovými podmienkami kupujúceho alebo tretej osoby, 
c) poškodenie zavinené živelnou (vonkajšou) udalosťou, ktorú nespôsobil predávajúci, ani osoby, s ktorých pomocou plnil svoj záväzok, alebo 
d) poškodenie vzniknuté iným spôsobom používania ako je uvedené v návode na obsluhu. 
8. Pre všetky opravené alebo vymenené časti predmetu kúpy začne plynúť nová záručná doba podľa odseku 3 tohto článku Zmluvy odo dňa podpisu zápisnice o vykonaní opravy. 

Článok VI.
Zmluvné sankcie
1. V prípade omeškania predávajúceho s plnením si svojich povinností uvedených v článku I. odseku 1 tejto Zmluvy sa vzťahuje na neho zmluvná pokuta vo výške 0,05 % z ceny predmetu kúpy za každý začatý deň omeškania. 
2. V prípade omeškania kupujúceho so zaplatením faktúry podľa článku III. sa na neho vzťahuje zmluvná pokuta vo výške 0,05 % z fakturovanej sumy za každý začatý deň omeškania. 
3. Zmluvné pokuty sú splatné 30 (tridsiatym) dňom odo dňa, kedy malo dôjsť k splneniu povinnosti, na porušenie ktorej sa vzťahuje zmluvná pokuta. Ustanovenia článku III. sa pre fakturáciu zmluvnej pokuty použijú primerane. 
4. Ustanovenia o náhrade škody pre škodu spôsobenú prípadom, na ktorý sa vzťahuje zmluvná pokuta týmto nie sú dotknuté. Poškodená strana je oprávnená požadovať zaplatenie náhrady škody presahujúcej výšku zmluvnej pokuty. 
5. Zmluvné strany sa dohodli, že zmluvná pokuta je limitovaná výškou 10% z ceny predmetu kúpy nedodanej časti. 

Článok VII.
Odstúpenie od zmluvy
1. Kupujúci je oprávnený odstúpiť od Zmluvy, ak je Predávajúci v omeškaní s dodaním a odovzdaním predmetu kúpy najmenej 10 (desať) dní odo dňa, kedy najneskôr mal podľa článku II. odseku 1 Zmluvy predmet kúpy dodať a odovzdať. 
2. Kupujúci je oprávnený odstúpiť od zmluvy podľa § 15 ods. 1 zákona č. 315/2016 Z. z. alebo ak zistí, že došlo k porušeniu zákazu vykonávať úkony oprávnenej osoby z dôvodu jej vylúčenia, alebo ak v registri partnerov verejného sektora nie je oprávnená osoba zapísaná dlhšie ako 30 (tridsať) dní. 
3. Predávajúci je oprávnený odstúpiť od zmluvy, ak je kupujúci v omeškaní so zaplatením faktúry podľa článku III. najmenej 30 (tridsať) dní. Predávajúci má právo požadovať od kupujúceho náhradu škody do výšky preukázateľne vynaložených nákladov na realizáciu zmluvy. 

Článok VIII.
Záverečné ustanovenia
1. Zmluva nadobúda platnosť a účinnosť dňom jej podpísania zmluvnými stranami.
2. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
3. Ak sa niektorá časť Zmluvy stane neplatnou, nerobí táto skutočnosť neplatnou celú zmluvu. Zmluvné strany sa dohodli, že v takomto prípade vynaložia maximálne úsilie na konvalidáciu neplatnej časti Zmluvy. 
4. Zmeny a doplnenia tejto zmluvy je možné realizovať len formou písomných dodatkov, obojstranne odsúhlasených oboma zmluvnými stranami.
5. Každá zmluvná strana je povinná oznámiť druhej zmluvnej strane zmenu svojich identifikačných údajov uvedených v záhlaví tejto zmluvy do 5 (piatich) pracovných dní odo dňa, kedy k tejto zmene došlo. 
6. Zmluvné strany zhodne prehlasujú, že túto Zmluvu pred jej podpísaním prečítali, jej ustanoveniam porozumeli, zmluva bola uzatvorená po vzájomnom prerokovaní, že nebola uzatvorená v tiesni, ani za inak jednostranne nevýhodných podmienok a na znak súhlasu ju vlastnoručne podpisujú. 
7. Práva a povinnosti neupravené touto zmluvou sa budú riadiť príslušnými ustanoveniami obchodného zákonníka a všeobecne záväznými právnymi predpismi účinnými v Slovenskej republike. 
8. Táto zmluva je vyhotovená v štyroch rovnopisoch, z ktorých jeden rovnopis je určený pre predávajúceho a tri rovnopisy pre kupujúceho.
 
Prílohy ku Kúpnej zmluve: 
	Príloha č. 1: Špecifikácia predmetu kúpy 


Za kupujúceho: 				     		Za predávajúceho: 
V Liptovskej Tepličke dňa			                   V......................... dňa ...............


.................................................... 				................................................... 
     Ing. Stanislav Michalica 					          
      predsedníčka družstva 			     		         konateľ spoločnosti

.................................................... 			 
               Štefan Koreň 				 
    člen predstavenstva družstva 	
8

